b"\n_START_ARTICLE_\nPlace Vend\xc3\xb4me\n_START_PARAGRAPH_\nPlace Vend\xc3\xb4me on aukio Pariisissa, Ranskassa. Se sijaitsee Tuileries'n pohjoispuolella ja \xc3\x89glise de la Madeleinen it\xc3\xa4puolella. Se on my\xc3\xb6s Rue de la Paix'n alkupiste._NEWLINE_Place Vend\xc3\xb4me muodostettiin alun perin aurinkokuningas Ludvig XIV:n voitokkaiden armeijoiden kunniaksi, ja sen ensimm\xc3\xa4inen nimi oli Place des Conqu\xc3\xaates. Nimi kuitenkin vaihdettiin muotoon Place Louis le Grand, kun joukkojen voitokkuus osoittautuikin varsin vaihtelevaksi. Aukiolla olevan Colonne Vend\xc3\xb4me -pylv\xc3\xa4\xc3\xa4n pystytti Napoleon Austerlitzin taistelun muistoksi._NEWLINE_Ludvig XIV antoi aukion suunnittelun vuonna 1686 arkkitehti Jules Hardouin-Mansartin teht\xc3\xa4v\xc3\xa4ksi. Kuningas joutui vet\xc3\xa4ytym\xc3\xa4\xc3\xa4n hankkeesta rahanpuutteen vuoksi, mutta yksityiset rahoittajat mahdollistivat rakentamisen jatkamisen. Hardouin-Mansartin suunnittelema aukiota kiert\xc3\xa4v\xc3\xa4 rakennus valmistui vuonna 1725._NEWLINE_Aukion laidalla sijaitsee maailmankuulu luksushotelli H\xc3\xb4tel Ritz Paris ja lukuisia johtavien muotitalojen myym\xc3\xa4l\xc3\xb6it\xc3\xa4."